ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
30 ธ.ค. 2558

สรุปภาวะตลาดภาคเช้า :SET ฟื้นตัว – SET ฟื้นตัว ด้วยแรงหนุนกลุ่มพลังงาน ตามราคาน้ำมันดิบที่ปรับตัวขึ้นเมื่อคืน รวมถึง Sentiment เชิงบวกจากตลาดฝั่งยุโรปและสหรัฐที่ปิดบวก หนุนให้กลุ่มอื่นๆ บวกอย่างละนิดอย่างละหน่อย แม้ยังไม่เห็นแรงซื้อที่ชัดเจนนักจากเม็ดเงิน LTF/RMF รวมไปถึง Window dressing ก็ตาม
แต่ก็พอเพียงช่วยหนุน SET ปิดที่ระดับ 1,290.87 จุด, +7.09 จุด ด้วยมูลค่าซื้อขายเพิ่มขึ้นมาที่หลักหมื่นล้านบาท. ครั้งแรกในรอบหลายวัน โดยอยู่ที่ 1.2 หมื่นล้านบาท กลุ่มหลัก พลังงานหนุนตลาด ปิดบวก +1.2% ส่วน ICTและแบงก์ ปิดบวกเช่นกันอยู่ที่ +0.4% และ +0.3% ตามลำดับ ด้านตลาดภูมิภาคยังแกว่งแคบ ในลักษณะบวกลบคละเคล้า
 
กลยุทธ์ที่แนะนำ :  ช่วงบ่าย: คาดทรงตัวถึงอ่อนตัวลงระยะสั้นเล็กน้อย โดยมีแนวรับที่ 1,285-1,288 จุด และเหมือนเดิม เรายังหวังถึงแรงหนุนจากเม็ดเงิน LTF/RMF และ Window dressing หากมีเข้ามาชัดเจน จะเป็นปัจจัยหนุน SET ให้ 2 ชั่วโมงสุดท้ายของปีนี้ ขึ้นไปหายใจรดบริเวณ 1,300 จุด ยังมีความเป็นไปได้
กลยุทธ์ เน้นเพียงการเก็งกำไร+เหมาะกับผู้รับความเสี่ยงได้สูง และควรเล่นรอบสั้นๆพอ ทั้งนี้ หุ้นแนะนำตามสัญญาณเทคนิค ได้แก่ TKN (รับ 8.85 ต้าน 9.50 Cut 8.60) และ VIBHA (รับ 1.94 ต้าน 2.10 Cut 1.88)…แล้วพบกันใหม่ปีหน้าครับ
 